VEILEDER FOR INTERNPLAN

*Opplæringslova § 4-4:* «*Lærebedrifta skal utvikle ein intern plan for opplæringa, for å sikre at lærlingen, praksisbrevkandidaten eller lærekandidaten får ei opplæring som tilfredsstiller krava i læreplanen»*

## Hensikt med intern plan er

* Å gi forutsigbarhet og trygghet for kandidatene ved at de får oversikt over hva de skal lære og når de skal lære det.
* At kandidatene bidrar i planleggingen av opplæringen
* At bedriften lettere kan justere planlagt opplæring etter behov.
* At bedriften kan kartlegge hva den ikke kan gi opplæring i.
* At bedriften blir bevisst sitt ansvar, og at kandidatene blir bevisst sine rettigheter, plikter og ansvaret de selv har for egen opplæring.
* At faglig ledere og instruktører blir trygge i sine roller
* At kandidaten fullfører sitt planlagte opplæringsløp for å kunne bestå praktisk prøve ved kontraktslutt

## Kvalitetskrav og kriterier etter planen for LK20

* Utarbeides individuelt for hver kandidat
* Etableres ved oppstart av kontrakten innen en måned
* Omfatter hele læretiden med tidsangivelser. Planen skal fungere som et «levende dokument» og justeres ved behov og minst hvert halvår.
* Viser arbeidsoppgaver som dekker opplæringskravene i LK20 med kjerneelementer, tilhørende kompetansemål og tverrfaglige tema
* Viser eventuelle kurs/hospiteringer, læretid i andre lærebedrifter
* Viser manglende fag og eksamener som skal gjennomføres i læretiden.
* Viser tilrettelegging i læretiden

## Tips til arbeid med planen

* Gjør dere kjent med overordna del av LK20, kjerneelementer og tverrfaglige tema i faget og diskuter med kandidaten.
* Gjør dere kjent med hva som kreves av grunnleggende ferdigheter i fagets læreplan.
* Gjennomfør en oppstartssamtale hvor man kartlegger hva kandidaten kan fra før, og hva kandidaten interesserer seg for og ønsker dybdelæring i. [Utdanningsdirektoratet har en nettside](https://www.udir.no/laring-og-trivsel/dybdelaring/) som viser hvordan man kan jobbe med dybdelæring.
* En plan med fokus på tidlig mestring vil tidlig gi verdiskapning til bedriften.
* Fyll inn hvilke arbeidsoppgaver kandidatene kan gjøre i de ulike periodene av læretiden. Arbeidsoppgavene kobles opp mot kompetansemålene og tverrfaglige tema i læreplanen. Starter dere med kompetansemålene for å finne oppgaver, vil det fort bli mange gjentagelser. De fleste arbeidsoppgaver kan nemlig knyttes til mange kompetansemål.
* Husk at den interne planen er et levende dokument som må oppdateres løpende, og i alle fall hvert halvår.
* Læreplaner for alle fag finnes på [Utdanningsdirektoratets nettsider](http://www.udir.no/lareplaner/)
* Utdanningsdirektoratet har veiledere på [hvordan å bruke internplaner](file:///C%3A%5CUsers%5CAFK03156%5CDownloads%5Co%09https%3A%5Cwww.udir.no%5Cutdanningslopet%5Cvideregaende-opplaring%5Cfolg-opp-larlinger%5C), og det er et tema i [kompetansepakken](https://bibsys.instructure.com/search/all_courses?design=udir).
* Agder fylkeskommune har en enkel mal for intern plan som ligger på [hjemmesiden vår](https://agderfk.no/vare-tjenester/skole-og-opplaring/opplaring-i-bedrift/).
* Trenger du hjelp eller veiledning kan du kontakte rådgiver i faget i [avdeling for fag- og yrkesopplæring](https://agderfk.no/vare-tjenester/skole-og-opplaring/opplaring-i-bedrift/).